கேள்வி: மயங்கொலிச் சொற்கள் - ல, ள, ழ ஒலிப்பு முறைகள் பற்றி விளக்கவும்.
பதில்: ; 1. மேல்நோக்கிய லகரம் (ல) * ஒலிப்பு முறை: இவ்வெழுத்தை ஒலிக்கும் போது நுனிநாக்கு முன்பல்வரிசைக்கு மேல் உள்ள அண்ணத்தைத் தொட்டுக்கொண்டு இருக்கிறது. நாக்கின் ஓரங்கள் தடித்து, மேல்பற்களின் அடியைத் தொடுவதால் பிறக்கிறது. * வேறு பெயர்கள்: இது 'மெல்லின லகரம்' அல்லது 'குண்டு லகரம்' என்றும் பேச்சுவழக்கில் கூறப்படும். ; 2. பொது ளகரம் (ள) * ஒலிப்பு முறை: இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். நாக்கின் ஓரங்கள் தடித்து, மேல் அண்ணத்தின் நடுப்பகுதியைத் தடவுவதால் பிறக்கிறது. * வேறு பெயர்கள் * வேறு பெயர்கள்: இது 'மத்தள ளகரம்' அல்லது 'தவளை ளகரம்' என்றும் அழைக்கப்படும்.ஒலிப் ; 3. சிறப்பு ழகரம் (ழ) * ஒலிப்பு முறை: தமிழுக்கே உரிய சிறப்பு எழுத்து. அந்த எழுத்தை உச்சரிக்கின்ற போது அவ்வெழுத்தின் கீழ் வளைவு எவ்வாறு இருக்கிறதோ, அதுபோன்று நாக்கு வளைந்த வடிவத்தில் மேல் அண்ணத்தை வருடுவதால் அந்த எழுத்தின் ஒலி உண்டாகிறது. * வேறு பெயர்கள்:தமிழுக்கே உரிய தனிச்சிறப்பான எழுத்து என்பதால் இது 'சிறப்பு ழகரம்' எனப்படுகிறது.
கேள்வி: மயங்கொலிச் சொற்கள் - ண-ந-ன ஒலிப்பு முறை பற்றி தகவல் சொல்.
பதில்: தமிழில் ஒரே மாதிரியான ஒலியைக் கொண்டு, நுட்பமான உச்சரிப்பு வேறுபாடுகளை உடைய ந, ண, ன ஆகிய எழுத்துகள் பிறக்கும் முறைகளும் அவற்றின் காரணப் பெயர்களும் கீழே விளக்கப்பட்டுள்ளன: ; 1. டண்ணகரம் (ண) * ஒலிப்பு முறை: 'ண' என்ற எழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். * காரணப் பெயர்: 'டகரமும்' 'ணகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன (இணை எழுத்துகள்). எனவே, இது 'டண்ணகரம்' என அழைக்கப்படுகிறது. ; 2. தந்நகரம் (ந) * ஒலிப்பு முறை: 'ந' என்ற எழுத்தை ஒலிக்கும் போது நாக்கு அண்பல்லைத் (முன்பல்லின் அடிப்பகுதியைத்) தொட்டு ஒலிக்க வேண்டும். * காரணப் பெயர்: 'தகரமும்' 'நகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன. எனவே, இது 'தந்நகரம்' என அழைக்கப்படுகிறது. ; 3. றன்னகரம் (ன) * ஒலிப்பு முறை: 'ன' என்ற எழுத்தை ஒலிக்கும் போது நாக்கு மேலண்ணத்தின் நடுப்பகுதியைத் (முன்பகுதிக்கும் நடுப்பகுதிக்கும் இடைப்பட்ட பகுதி) தொட்டு ஒலிக்க வேண்டும். * காரணப் பெயர்: 'றகரமும்' 'னகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன. எனவே, இது 'றன்னகரம்' என அழைக்கப்படுகிறது.
கேள்வி: மயங்கொலிச் சொற்கள் - ர-ற ஒலிப்பு முறைகள் பற்றி நீங்கள் என்ன அறிந்துள்ளீர்கள்?
பதில்: தமிழில் உச்சரிப்பில் மிக நெருக்கமாக இருந்து, பொருள் வேறுபாட்டைத் தோற்றுவிக்கும் ர, ற ஆகிய எழுத்துகள் பிறக்கும் முறைகள் கீழே விளக்கப்பட்டுள்ளன: ; 1. இடையின ரகரம் (ர) * ஒலிப்பு முறை: 'ர' என்ற எழுத்தை இடையின 'ரகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தைத் தொட்டு வருடுவதால் ஒலிக்கலாம் (வருடலொலி). * எடுத்துக்காட்டு: எரி (தீ), கூரை (வீட்டின் கூரை). ; 2. வல்லின றகரம் (ற) * ஒலிப்பு முறை: 'ற' என்ற எழுத்தை வல்லின 'றகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியை மிகவும் அழுத்தி உரசுவதால் ஒலிக்கலாம் (உரசலொலி). * எடுத்துக்காட்டு: எறி (வீசு), கூறை (புடவை).
கேள்வி: மயங்கொலிச் சொற்கள் - பொருள் வேறுபாடு பற்றி நீங்கள் என்ன அறிந்துள்ளீர்கள்?
பதில்: *அணல் - தாடி, கழுத்து* *அனல் - நெருப்பு * *அணி - அழகு, வரிசை *அனி - நெற்பொறி, பெரிய பெட்டி * *அணு - நுண்மை *அனு - தாடை, அற்பம் * *அணுக்கம் - அண்டை, அண்மை. *அனுக்கம் - வருத்தம், அச்சம் * *அணை - படுக்கை, கட்டி அணைத்தல், நீர்த்தேக்கம் *அனை - அன்னை, ஒருவகை மீன் * *அணைய - சேர, அடைய *அனைய - அத்தகைய * *அண்மை - அருகில் *அன்மை - தீமை, அல்ல * *அங்கண் - அவ்விடம் *அங்கன் - மகன் * *அண்ணம் - மேல்வாய் *அன்னம் - சோறு, அன்னப்பறவை * *அண்ணன் - தமையன் *அன்னன் - அத்தகையவன் * *அவண் - அவ்வாறு *அவன் - சேய்மைச் சுட்டு, ஆண்மகன் * *ஆணகம் - சுரைக்கொடி *ஆனகம் - துந்துபி * *ஆணம் - பற்றுக்கோடு *ஆனம் - தெப்பம், கள் * *ஆணி - எழுத்தாணி, இரும்பாணி *ஆனி - தமிழ் மாதங்களுள் ஒன்று * *ஆணேறு - ஆண்மகன் *ஆனேறு - காளை, எருது * *ஆண் - ஆடவன் *ஆன் - பசு * *ஆணை - கட்டளை, ஆட்சி *ஆனை - யானை * *இணை - துணை, இரட்டை *இனை - இன்ன, வருத்தம் * *இணைத்து - சேர்த்து *இனைத்து - இத்தன்மையது * *இவண் - இவ்வாறு *இவன் - ஆடவன், (அண்மைச் சுட்டு * *ஈணவள் - ஈன்றவள் *ஈனவள் - இழிந்தவள் * *உண் - உண்பாயாக *உன் - உன்னுடைய * *உண்ணல் - உண்ணுதல் *உன்னல் - நினைத்தல் * *உண்ணி - உண்பவன், ஒருவகைப் பூச்சி *உன்னி - நினைத்து, குதிரை * *ஊண் - உணவு *ஊன் - மாமிசம் * *எண்ண - நினைக்க *என்ன - போல, வினாச்சொல் * *எண்ணல் - எண்ணுதல் *என்னல் - என்று சொல்லுதல் * *எண்கு - கரடி *என்கு - என்று சொல்லுதல் * *ஏண் - வலிமை *ஏன் - வலிமை, ஒரு வினைச்சொல் * *ஏணை - தொட்டில் *ஏனை - மற்றது * *ஐவணம் - ஐந்து வண்ணம் *ஐவனம் - மலை நெல் * *ஓணம் - ஒரு பண்டிகை *ஓனம் – எழுத்துச்சாரியை * *கணகம் - ஒரு படைப்பிரிவு *கனகம் - பொன் * *கணப்பு - குளிர்காயும் தீ *கனப்பு - பாரம், அழுத்தம் * *கணி - கணித்தல் *கனி - பழம், சுரங்கம், சாரம் * *கணம் - கூட்டம் *கனம் -பாரம் * *கண்ணன் - கிருஷ்ணன் *கன்னன் - கர்ணன் * *கண்ணி - மாலை, கயிறு, தாம்பு *கன்னி - குமரிப்பெண், உமை, ஒரு ராசி * *கணை - அம்பு *கனை - ஒலி, கனைத்தல் * *கண் - ஓர் உறுப்பு *கன் - கல், செம்பு, உறுதி * *கண்று - அம்பு *கன்று - அற்பம், இளமரம், குட்டி, கைவளை * *கண்ணல் - கருதல் *கன்னல் - கரும்பு, கற்கண்டு * *காண் - பார் *கான் - காடு, வனம் * *காணம் - பொன், கொள் *கானம் - இசை, காடு, வனம், தேர் * *காணல் - பார்த்தல் *கானல் - பாலை * *கிணி - கைத்தாளம் *கினி - பீடை * *கிண்ணம் - வட்டில், கிண்ணி *கின்னம் - கிளை, துன்பம் * *குணி - வில், ஊமை *குனி - குனிதல், வளை * *குணித்தல் - மதித்தல், எண்ணுதல் *குனித்தல் - வளைதல் * *குணிப்பு - அளவு, ஆராய்ச்சி *குனிப்பு - வளைப்பு, ஆடல் * *கேணம் - செழிப்பு, மிகுதி *கேனம் - பைத்தியம், பித்து * *கேணி - கிணறு *கேனி - பித்துப் பிடித்தவர் * *கோண் - கோணல், மாறுபாடு *கோன் - அரசன் * *சாணம் - சாணைக்கல், சாணி *சானம் - அம்மி, பெருங்காயம் * *சுணை - கூர்மை, கரணை *சுனை - நீரூற்று * *சுண்ணம் - வாசனைப் பொடி *சுன்னம் - சுண்ணாம்பு, பூஜ்ஜியம் * *சேணம் - மெத்தை *சேனம் - பருந்து * *சேணை - அறிவு *சேனை - படை * *சோணம் - பொன், சிவப்பு, தீ, சோணகிரி *சோனம் - மேகம் * *சோணை - ஒரு நதி, சேரன் மனைவி *சோனை - மழைச்சாரல், மேகம் * *தண் - குளிர்ச்சி *தன் - தன்னுடைய * *தணி - தணித்தல் *தனி - தனிமை * *தாணி - தான்றிமரம் *தானி - இருப்பிடம், பண்டசாலை * *தாணு - சிவன், தூண், நிலைப்பேறு *தானு - காற்று * *திணை - ஒழுக்கம், குலம் *தினை - தானியம், ஒருவகைப் புன்செய்ப் பயிர் * *திண்மை - உறுதி *தின்மை - தீமை * *திண் - வலிமை *தின் - உண் * *துணி - துணிதல், கந்தை *துனி - அச்சம், ஊடல் நீட்டித்தல் * *தெண் - தெளிவு *தென் - தெற்கு, அழகு * *நண்பகல் - நடுப்பகல் *நன்பகல் - நல்லபகல் * *நணி - அணி (அழகு) *நனி - மிகுதி * *நாண் - வெட்கம், கயிறு *நான் - தன்மைப் பெயர் * *நாணம் - வெட்கம் *நானம் - புனுகு, கவரிமான் * *பணி - வேலை, கட்டளையிடு *பனி - துன்பம், குளிர், சொல், நோய் * *பணை - முரசு, உயரம், பரந்த *பனை - ஒருவகை மரம் * *பண் - இசை *பன் - அரிவாள், பல * *பண்ணை - தோட்டம் *பன்னை - கீரைச்செடி * *பண்ணுதல் - செய்தல் *பன்னுதல் - நெருங்குதல் * *பண்ணி - செய்து *பன்னி - சீப்பு, பனிநீர், மனை, சணல் * *பண்மை - தகுதி *பன்மை - பல * *பணித்தல் - கட்டளையிடுதல் *பனித்தல் - துளித்தல், தூறல், விரிந்த * *பட்டணம் - நகரம் *பட்டினம் - கடற்கரை நகர் * *பாணம் - நீருணவு *பானம் - அம்பு * *புணை - தெப்பம் *புனை - இட்டுக்கட்டுதல், கற்பனை * *புண் - காயம் *புன் - கீழான * *பேணம் - பேணுதல் *பேனம் - நுரை * *பேண் - போற்று, உபசரி *பேன் - ஓர் உயிரி * *மணம் - வாசனை, திருமணம் *மனம் - உள்ளம், இந்துப்பு * *மணை - மரப்பலகை, மணவறை *மனை - இடம், வீடு * *மண் - தரை, மண்வகை *மன் - மன்னன், பெருமை * *மண்ணை - இளமை, கொடி வகை *மன்னை - தொண்டை, கோபம் * *மாணி - அழகு, பிரம்மசாரி *மானி - மானம் உடையவர் * *மாண் - மாட்சிமை *மான் - ஒரு விலங்கு * *முணை - வெறுப்பு, மிகுதி *முனை - முன்பகுதி, துணிவு, முதன்மை * *வணம் - ஓசை *வனம் - காடு, துளசி * *வண்மை - வளப்பம், கொடை *வன்மை - உறுதி, வலிமை * *வண்ணம் - நிறம், குணம், அழகு *வன்னம் - எழுத்து, நிறம் * *வாணகம் - அக்கினி, பசுமடி *வானகம் - மேலுலகம் * *வாணம் - அம்பு, தீ, மத்தாப்பு *வானம் - ஆகாயம், மழை * *வாணி - கலைமகள், சரஸ்வதி *வானி - துகிற்கொடி
கேள்வி: மயங்கொலிச் சொற்கள் - ல, ழ, ள பொருள் வேறுபாடு பற்றி நீங்கள் என்ன அறிந்துள்ளீர்கள்?
பதில்: *அலகு - பறவையின் மூக்கு, அளவு, ஆண்பனை *அழகு - வனப்பு *அளகு - சேவல், பெண்கூகை * *அலகம் - திப்பிலி *அளகம் - வெள்ளெருக்கு, நீர் * *அலகை - கற்றாழை, பேய் *அளகை - அளகாபுரி, பெண் * *அழம் - பிணம் *அலம் - கலப்பை *அளம் - உப்பு எடுக்கும் நெய்தல் நிலம் * *அலத்தல் - அலட்டல், அலைதல் *அளத்தல் - அளவிடுதல், மதித்தல் * *அலவன் - ஆண்நண்டு *அளவன் - அளப்பவன், உப்பு எடுப்போன் * *அழி - அழித்துவிடு *அலி - பேடி, காகம், விருச்சிகராசி *அளி - கருணை, கள், வண்டு * *அல்லல் - துன்பம் *அள்ளல் - வாரி எடுத்தல் * *அழை - கூப்பிடு *அலை - கடல், நீரலை, அலைதல் *அளை - தயிர், நண்டு, புற்று * *அவல் - பள்ளம், உணவுப் பொருள் *அவள் - பெண் (சேய்மைச் சுட்டு) * *அல் - இரவு *அள் - அள்ளி எடு, நெருக்கம் * *உலவு - நட *உளவு - ஒற்று *உழவு - கலப்பையால் உழுதல் * *உழி - இடம், பொழுது *உளி - தச்சுக் கருவிகளுள் ஒன்று * *உலு - தானியப் பதர், அசைத்தல் *உழு - நிலத்தை உழு *உளு - உளுத்துப் போதல் * *உலை - கொல்லன் உலை, நீருலை *உழை - பாடுபடு, பக்கம், கலைமான் *உளை - பிடரி மயிர், சேறு, தலை * *உழுவை - புலி *உளுவை - மீன்வகை * *எல் - கல், மாலை, சூரியன் *எள் - எண்ணெய் வித்து, நிந்தை * *எலு - கரடி *எழு - எழுந்திரு, தூண் * *ஒலி - சப்தம், நாதம், காற்று *ஒழி - அழி, தவிர், கொல், துற *ஒளி - வெளிச்சம், மறை(த்து வை) * *ஒல் - ஒலிக்குறிப்பு *ஒள் - அழகு, உண்மை, அறிவு, ஒளி * *கலகம் - போர், அமளி, இரைச்சல் *கழகம் - சங்கம், கூட்டமைப்பு * *கழங்கம் - கழங்கு, விளையாட்டுக் கருவி *களங்கம் - குற்றம், அழுக்கு * *கலி - கலியுகம், பாவகை, சனி *கழி - கோல், மிகுதி, உப்பளம் *களி - மகிழ்வு, இன்பம் * *கலை - ஆண்மான், சந்திரன், கல்வி *கழை - மூங்கில், கரும்பு, புனர்பூசம் *களை - அழகு, புல் பூண்டு, அயர்வு * *கல் - மலை, பாறை, சிறுகல் *கள் - மது, தேன் * *கலம் - கப்பல், பாத்திரம் *களம் - இடம், போர்க்களம், இருள் * *காலி - ஒன்றுமில்லாதது, வெற்றிடம் *காளி - துர்க்கை, மாயை *காழி - சீர்காழி (ஊர்) * *காலை - பொழுது, விடியற்பொழுது *காளை - காளைமாடு, இளைஞன் * *காலம் - பொழுது, நேரம் *காளம் - எட்டிமரம், சூலம் * *கிலி - அச்சம், பயம் *கிழி - கிழித்துவிடு, முடிப்பு (பொன்) *கிளி - பறவை, வெட்டுக்கிளி * *கிழவி - முதியவள், மூதாட்டி *கிளவி - சொல், மொழி * *குலி - மனைவி *குழி - பள்ளம், பாத்தி, பன்னீரடிச் சதுரம், வயிறு *குளி -நீராடு * *குலம் -ஜாதியின் உட்பிரிவு, இனம், குடி *குளம் -நீர்நிலை, கண்மாய், ஏரி * *குலை - கொத்து, மனம் தடுமாறுதல் *குழை - குண்டலம், குழைந்துபோதல் * *குலவி - மகிழ்ந்திருத்தல் *குழவி - குழந்தை, இளமை, யானைக் கன்று அம்மிக்கல் *குளவி - ஒரு வண்டு, காட்டுமல்லி * *குலிகம் -சிவப்பு, இலுப்பை *குளிகம் -மருந்து, மாத்திரை * *குவலை -துளசி, கஞ்சா *குவளை - குவளை மலர், சொம்பு, ஒரு பேரெண் * *கூலம் - தானியம், கடைத்தெரு *கூளம் - குப்பை * *கூலி - ஊதியம் *கூளி(யார்) - பேய், காளை, வீரர், படைவீரர், வணங்கி நிற்பவர், ஏவலாளர் * *கொலு - அரசசபை, திருவோலக்கம்(தெய்வசபை), உல்லாசமாக வீற்றிருத்தல் *கொழு - மழு, கலப்பையில் மாட்டும் பெரிய இரும்பு, கொழு கொழுத்து இருத்தல் *கொளு - புறப்பொருள் வெண்பாமாலைத் துறை, பொருந்துவாய் * *கொலை - கொல்லுதல் *கொளை - கோட்பாடு, பயன், இசைப்பாட்டு, தாளம் * *கொல்லாமை - கொலை செய்யாமை *கொள்ளாமை - ஏற்றுக்கொள்ளாமை, அடங்காமை * *கொல்லி - உயிர்க்கொல்லி, ஒரு மலை *கொள்ளி - கொள்ளிக்கட்டை * *கொல்லை - புழக்கடை, தரிசுநிலம் *கொள்ளை - திருடுதல், மிகுதி * *கோலம் - அழகு, அலங்காரம் *கோளம் - உருண்டை, வட்டம் * *கோலை - மிளகு *கோழை - வீரமற்றவன், கபம் *கோளை - குவளை, எலி * *கோல் - மரக்கொம்பு, அம்பு, குதிரைச்சம்மட்டி, தண்டு, யாழ்நரம்பு *கோள் - கிரகம் * *கோலி - இலந்தை, விளையாடும் குண்டு *கோழி - உறையூர், விட்டில், பறவை *கோளி - பூவாது காய்க்கும் மரம், ஆத்தி, ஆலம் * *சலம் - நீர், சிறுநீர், குளிர் *சளம் - பொய், துன்பம், வஞ்சனை * *சாலை - பாடசாலை, பொது மண்டபம், அறக்கூடம் *சாளை - கடல்மீன் *சாழை - குடிசை, குச்சு * *சுழித்தல் - சுழலுதல், நீர்ச்சுழல் *சுளித்தல் - முறித்தல், சினத்தல் * *சூலை - வயிற்று நோய் *சூளை - செங்கல் சூளை * *சூல் - கர்ப்பம் *சூழ் - சூழ்ந்துகொள், சுற்று *சூள் - சபதம் * *சேல் - மீன் *சேள் - மேலிடம் * *சோலி - ரவிக்கை, காரியம் *சோழி - பலகரை *சோளி - கூடைவகை * *தவளை - ஓர் உயிரி *தவலை - பாத்திரம் * *தலம் - இடம், பூமி *தழம் - தைலம் *தளம் - மேடை, மாடி வீட்டின் அடுக்கு *தழை - தாவர உறுப்பு * *தலை - மண்டை *தளை - விலங்கு * *தாலம் - உலகம், தேன் *தாளம் - இசைக்கருவி, ஜதி * *தாலி - மங்கலநாண் *தாழி - கடல், குடம், பரணி பெரியபாண்டம் *தாளி - தாளித்தல், பனைதால் - நாக்கு, தாலாட்டு * *தாழ் - தாழ்தல், குனிதல் *தாள் - முயற்சி, பாதம், ஆதி, படி, காகிதம் * *துலக்கம் - ஒளி, தெளிவு *துளக்கம் - அசைவு, வருத்தம், கலக்கம், ஒளி * *துலம் - கோரை, கனம் *துளம் - மாதுளை, மயிலிறகு * *துலி - பெண் ஆமை *துழி - பள்ளம் *துளி - மழைத்துளி, திவலை, சிறிய அளவு * *துலை - ஒப்பு, கனம் *துளை - துவாரம், வாயில் * *தூலி - எழுதுகோல், எழுத்தாணி *தூளி - புழுதி, குதிரை * *தெழித்தல் - கோபித்தல், முழங்குதல், அதட்டுதல், நீக்குதல், ஆரவாரித்தல் *தெளித்தல் - விதைத்தல், சபதம், கூறல், விதைத்தல் * *தெல் - அஞ்சுதல் *தெள் - தெளிவான * *தோலன் - அற்பன் *தோழன் - நண்பன் * *தோலி - பிசின், ஒருவகை மீன் *தோழி - பாங்கி, நட்பால் நெருக்கமானவள் *தோளி - அவுரி (ஒருவகை குத்துச்செடி), அரக்கு * *தோல் - சருமம், வனப்பு, விதையின் மேல்பகுதி *தோள் - புயம், வீரம் * *நலன் - நலம், அழகு, புகழ், இன்பம், நன்மை, குணம், *நளன் - தமயந்தியின் கணவன், ஓர் அரசன் * *நலி - நோய் *நளி - குளிர்ச்சி, பெருமை * *நலிதல் - நலிந்துபோதல், தோற்றல் *நளிதல் - செறிதல், பரத்தல், ஒத்தல் * *நல் - நல்ல *நள் - இரவு, நடு, நள்ளிரவு * *நாலம் - பூவின் காம்பு *நாழம் - இழிவுரை, வசவு *நாளம் - பூந்தண்டு, உட்துளை, ரத்தநாளம் * *நாலி - முத்து, கந்தை ஆடை *நாழி - உள்தொளையுள்ள பொருள், ஒருபடி, ஏர், அம்பறாத்துணி, நாடா, பூரட்டாதி *நாளி - கல், நாய் * *நாலிகை - மூங்கில், அடுப்புச்சந்து *நாழிகை - வட்டம், கடிகாரம் * *நால் - நான்கு *நாழ் - குற்றம், செருக்கு *நாள் - காலம், திதி * *நீலம் - ஒரு நிறம், கருங்குவளை, இருள் *நீளம் - நெடுமை (நீண்ட), தாமதம் * *நீல் - நீலம், காற்று *நீள் - நீளம், ஒளி * *பலம் - கிழங்கு, வலி, நெற்றி, சக்தி, சேனை, வன்மை, உறுதி, எடை *பழம் - கனி, முதுமை * *பல்லி - சிற்றூர், இடையர் ஊர், உழுகருவி, ஓர் உயிரி, வண்டியுறுப்பு *பள்ளி - இடைச்சேரி, புத்தர் கோயில், குறும்பன், மருதநிலத்தூர், படுக்கை, பள்ளிக்கூடம் * *பலி - பலியிடுதல், பலியுயிர் *பழி - குற்றம் * *பால் - திரவ உணவு, பகுப்பு, இயல்பு *பாழ் - வீண், வெறுமை * *பீழை - துன்பம் *பீளை - கண் அழுக்கு * *புலி - காட்டு விலங்கு *புளி - புளியமரம், புளியங்காய் * *புலை - புலால், ஊன், கீழ்மை *புழை - துளை, வாயில், நரகம் * *புகல் - அடைக்கலம் *புகழ் - பெருமை * *புல் - அற்பம், கலவி, புல்பூண்டு *புள் - பறவை * *பூலம் - புற்கட்டு *பூளம் - பூவரசு * *பூழை - துவாரம், கோபுரவாயில் *பூளை - பூளைச்செடி, இலவம் பஞ்சு * *பாலி - தானியக் குவியல், தூற்றாத தானியம் *பாழி - கொடுத்தல், ஈதல் *பாளி - வரப்பு, எல்லை * *பாலிவு - அழகு, நிறைவு *பாழிவு - பொழிதல், மேன்மை * *போலி - பொய், வஞ்சகம், ஒப்பு *போளி - இனிப்புப் பண்டம் * *பொலிதல் - செழித்தல், மங்கலமாதல் *பொழிதல் - ஈதல், கொடுத்தல், சொரிதல், பெய்தல், நிறைதல் * *மலம் - அழுக்கு, பாவம் *மழம் - இளமை, குழந்தை * *மலை - குன்று, பொருப்பு, வெற்பு,சிகரம் *மழை - மழைநீர், குளிர்ச்சி, மேகம் * *மலைத்தல் - வியத்தல், தடுமாறுதல் *மழைத்தல் - மழை பெய்திருத்தல், குளிர்ந்திருத்தல் * *மல்லிகை - மாலை, கழுத்தணி, வரிசை *மாளிகை - அரண்மனை, கோயில் * *மாலை - அந்திப்பொழுது, பூமாலை *மாழை - மயக்கம், இளமை, அழகு *மாளை - புளியம்பட்டை * *மால் - திருமால், மயக்கம், அருகன், இந்திரன், பெருமை, மேகம் *மாள் - இறத்தல், சாதல் (இற,சாவு) * *முலை - உடலிலுள்ள ஓர் உறுப்பு *முழை - குகை *முளை - முளைத்தல், தறி, ஆப்பு, அங்குசம், இளமை, தண்டு, மூங்கில் * *முழி - விழி (விழித்தல்) *முளி - மரக்கணு, விரல்முளி, வாட்டம் * *மூலி - மூலிகை, மரம், வேருள்ளது *மூழி - அகப்பை, சோறு, நீர்நிலை, கோணம் * *மூலை - இரு கோடுகள் சந்திக்கும் இடம் *மூளை - மண்டைக்குள் இருக்கும் ஓர் உறுப்பு(முதன்மைப் பகுதி) * *மெல்ல - மென்றுதின்னல்(மென்மை ஆக்கும் செயல்), மென்மையாக, *மெள்ள - மெதுவாக * *மாலி - மொளலி கிரீடம் *மாழி - மேழி, கலப்பை *மாளி - துணிமூட்டை * *வலம் - சுற்றுதல், வலப்பக்கம், வெற்றி *வளம் - வளமை, அழகு * *வலவன் - திருமால் *வளவன் - சோழன், வேளாளன் * *வலன் - ஓர் அரசன், வெற்றி, வல்லவன் *வளன் - செழுமை, வளப்பன் * *வழப்பம் - வழக்கம், இயல்பு *வளப்பம் - வளமை, செழிப்பு * *வலி - நோய், வலிமை, துன்பம் *வழி - நெறி, பாதை, தடம், உபாயம் *வளி - காற்று * *வலை - மீன் முதலியன பிடிக்கும் ஒரு கருவி *வழை - சுரபுன்னை, புதுமை, இளமை *வளை - கை வளையல், எலி வளை * *வல் - வலிமை, விரைவு, திறமை *வள் - ஒலிக்குறிப்புச் சொல் * *வல்லம் - வாழை, ஓர் ஊர் *வள்ளம் - மரக்கலம், படகு, அளவு, தொன்னை * *வல்லி - பூமி, பெண், பிரிதல், படர் கொடி *வள்ளி - வள்ளியம்மை, ஆபரணம், சந்திரன் * *வலு - வலிமை, பலம், பற்று *வழு - குற்றம், தவறு, பழிப்புரை, கேடு *வளு - இளமை, இளைய * *வாலி - கிஷ்கிந்தை அரசன் (இராமாயணம்) *வாழி - வாழ்க (எனவாழ்த்துதல்) *வாளி - அன்பு, வட்ட வாள், வீரன், ஒரு காதணி * *வாலை - இளம்பெண், திராவகம் வடிக்கும் பாத்திரம், ஒரு சக்தி *வாழை - வாழைமரம் *வாளை - வாளை மீன் * *வால் - விலங்குகளின் ஓர் உறுப்பு *வாழ் - வாழ்வாயாக (என்று வாழ்த்துதல்) *வாள் - போர்வாள், நீண்டகத்தி * *விலா - விலா எலும்பு *விழா - திருவிழா, கொண்டாட்டம் *விளா - இளமை, வெண்மை, நிணம் * *விழி - கண், கருவிழி *விளி - கூப்பிடு, அழை, ஏழிசையில் ஒன்று * *விலை - மதிப்பு, விலைக்கு விற்றல் *விழை - விரும்பு, ஆசைப்படு *விளை - ஒரு மீன்வகை, விளைவி (விளைச்சல்) * *விலக்கு - விலக்கி விடு, தவிர் *விளக்கு - விளக்கமாகச் சொல், தீபம் * *விலங்கு - பூட்டு, கை, கைகளைப் பிணிக்கும் கருவி, மிருகம் *விளங்கு - திகழ் (திகழ்தல்), சிற்றரத்தை (மூலிகை வகை) * *வெல்லம் - சக்கரைக்கட்டி, கருப்பட்டி *வெள்ளம் - மிதமிஞ்சிய நீர்ப்பெருக்கு * *வேலம் - வேலமரம், தோட்டம் *வேழம் - யானை, கரும்பு, மூங்கில் * *வேல் - வேலாயுதம் *வேள் - வேளிர் குலத்தவன், மன்மதன், ஆசை * *வேலை - பணி, கடல் *வேளை - பொழுது, நேரம், ஒருவகைக் கீரை
கேள்வி: மயங்கொலிச் சொற்கள் - ர, ற பொருள் வேறுபாடு குறித்து விரிவாக சொல்லுங்கள்.
பதில்: *அர - பாம்பு *அற - தெளிய, முற்றுமாக * *அரவு - பாம்பு *அறவு - அறுதல், தொலைதல் * *அரம் - ஒரு கருவி *அறம் - தர்மம், நீதி, கற்பு, புண்ணியம், கடமை, அறநூல், துறவறம் * *அரி - திருமால், அரிசி, அழகு, அரிதல், பன்றி, வண்டு, கடல், தகடு, சிவன், சிங்கம். *அறி - அறிந்துகொள் * *அரிய - கிடைத்தற்கு அரிதான, கஷ்டமான *அறிய - அறிந்துகொள்ள, தெரிந்துகொள்ள * *அரன் - சிவன் *அறன் - தர்மம், அறக்கடவுள் * *அரிவை - பெண் (7 பருவத்துள் ஒன்று. 18 வயதுக்கு மேல் 25 வயதுக் குட்பட்ட பெண்) *அறிவை - அறிவாய் * *அருகு - புல்வகை (அருகம்புல்), அண்மை *அறுகு - குறைந்து போதல் * *அக்கரை - அந்தக் கரை *அக்கறை - ஈடுபாடு * *அரை - பாதி, மேகலை, வயிறு, ஒரு மரம் *அறை - வீட்டின் பகுதி, அடி, பாத்தி, ஒலி, பாசறை, சொல், குகை, வஞ்சனை, மாளிகை * *அரைதல் - தேய்தல் *அறைதல் - அடித்தல், சொல்லுதல் * *அப்புரம் - அந்தப் பக்கம் *அப்புறம் - பிறகு * *அர்ப்பணம் - உரித்தாக்குதல் *அற்பணம் - காணிக்கை செலுத்துதல் * *அரு - உருவமற்றது *அறு - துண்டித்துவிடு, அறுத்துவிடு * *அருமை - சிறப்பு, அன்பு, இன்மை, சுலபத்தில் கிடைக்காதது *அறுமை - நிலையின்மை, ஆறு * *ஆரு - குடம், நண்டு *ஆறு - ஒரு எண், வழி, சமயம், தன்மை, நதி, ஒழுக்கம், பக்கம், நிலை * *ஆர - நிறைய, அனுபவிக்க *ஆற - சூடு ஆற (குறைய) * *ஆரல் - ஒருவகை மீன் *ஆறல் - சூடு குறைதல் * *இரத்தல் - யாசித்தல் *இறத்தல் - இறந்துபோதல், சாதல் * *இரகு - சூரியன் *இறகு - சிறகு * *இரக்கம் - கருணை *இறக்கம் - சரிவு, மரணம் * *இரங்கு - கருணைகாட்டு *இறங்கு - கீழிறங்கி வா * *இரவம் - இரவு *இறவம் - இறால் மீன் * *இரவி - சூரியன், எருக்கு, மலை, வாணிகத்தொழில் *இறவி - இறத்தல் * *இரவு - இரவு நேரம், யாசித்தல் *இறவு - மிகுதி, இறால்மீன், இறுதி, தேன்கூடு, சாவு, முடிவு, நீக்கம் * *இரை -ஒலி, உணவு *இறை - கடவுள், அணு, அரசன், ரேகை, சந்து, கடமை, தலைமை, விடை, உயரம், மூலை * *இரு - இரண்டு, பெரிய, உட்கார், அமர்ந்துகொள் *இறு - ஒடி, கெடு, சொல்லு * *இரும்பு - கடிவாளம், கிம்புரி, ஆயுதம், ஓர் உலோகம் *இறும்பு - வண்டு, சிறுமலை * *இருப்பு - கையிருப்பு, இருப்பிடம், ஆசனம், நிலை, பொருள், முதல் *இறுப்பு - வடிப்பு * *இருத்தல் - அமர்ந்திருத்தல், காத்திருத்தல் *இறுத்தல் - வடித்தல், செலுத்தல், எறிதல், கடன் கொடுத்தல், பதில்கூறல், முடித்தல், முறித்தல் * *இருக்கு - மந்திரம், ரிக் வேதம் *இறுக்கு - அழுத்து, இறுக்கிக்கட்டு * *இரைத்தல் - ஒலித்தல், மூச்சுவாங்குதல் *இறைத்தல் - சிதறுதல், மிகு செலவு * *உரவு - அறிவு, ஒலி, மிகுதி, வலி, ஞானம், விடம் *உறவு - நட்பு, சுற்றம், எறும்பு * *உரவோர் - அறிஞர், முனிவர் *உறவோர் - சுற்றத்தார், அடைந்தோர் * *உரி - தோல், மரப்பட்டை, அரைப்படியளவு, உரிச்சொல்,கொத்துமல்லி *உறி - உறிவெண்ணெய், தூக்கு * *உரு - வடிவம், அழகு, உடல், மரக்கலம், நிறம், அச்சம், பெருமை, மேன்மை* *உறு - மிகுதி * *உருக்குதல் - இளக்குதல், மெலியச் செய்தல் *உறுக்குதல் - சினத்தல், அதட்டுதல் * *உரை - புகழ், விளக்கவுரை, நூல், பொன்மாற்று, அறிவுரை, சொல் *உறை - இடம், பண்டம், பொருள், மருந்து, பாலில் இடும் பிரை, துளி, மழை, ஆடை, துன்பம், பாம்பின் விஷப்பை * *உரைப்பு - தங்குதல், தோய்தல் *உறைப்பு - காரம், கொடுமை * *உரையல் - சொல்லல் *உறையல் - மாறுபாடு, பிணக்கு * *உரிய - உரிமையான *உறிய - உறிஞ்ச * *ஊரல் - ஊர்தல், கிளிஞ்சல், ஒருவகைப் பறவை *ஊறல் - தினவு, ஊற்று, சாறு, வருவாய், ஊறுதல், களிப்பு * *ஊரு - அச்சம், தொடை *ஊறு - இடையூறு, துன்பம், காயம் உறுதல், தீண்டல், குற்றம், புண், கொலை * *எரி - தீ, கார்த்திகை, பிரபை, இடபராசி, நெருப்பு, நரகம், வெம்மை, கந்தகம் *எறி - விடுதல், எறிதல், குறிப்பாகக் கூறுதல் * *ஏர - ஓர் உவமஉருபு *ஏற - மிகுதி, உயர (ஏறுதல்) * *ஏரி - நீர்நிலை, குளம் *ஏறி - உயர்ந்த, மேலே ஏறி * *ஒரு - ஒன்று, ஒப்பற்ற, ஆடு *ஒறு - தண்டி, அழி, இகழ் * *ஒருத்தல் - ஆண் விலங்குகளின் பொதுப்பெயர் *ஒறுத்தல் - தண்டித்தல், துன்புறுத்தல், வருத்துதல், வெறுத்தல், கடிதல், இகழ்தல், குறைத்தல் * *ஒருவு - நீங்கு *ஒறுவு - வருத்தம், துன்பம் * *கரடு - மரக்கணு, மணிக்கட்டு, முருடு, வளர்ச்சியற்றது *கறடு - தரமற்ற முத்து * *கரம் - கிரணம், விஷம், செயல், கை, கழுதை *கறம் - கொடுமை, வன்செய்கை * *கரவு - பொய், வஞ்சனை, மறைவு *கறவு - கப்பம் * *கரவை - கம்மாளர் கருவி *கறவை - பாற்பசு * *கரி - அடுப்புக்கரி, நிலக்கரி, யானை, சாட்சி, பெண்கழுதை, விஷம், கருமை *கறி - இறைச்சி, மிளகு * *கரத்தல் - மறைத்தல் *கறத்தல் - கவர்தல், பால் கறத்தல் * *கருத்து - எண்ணம் *கறுத்து - கருநிறங்கொண்டு * *கரு - சினை, பிறவி, முட்டை, நடு, கருநிறம், அணு, அடிப்படை *கறு - சினம், வைராக்கியம், கோபம், அகங்காரம் * *கருப்பு - பஞ்சம் *கறுப்பு - கருநிறம், பேய், கோபம், குற்றம், கறை * *கரை - எல்லை, தடுப்பு, ஓரம் *கறை - அழுக்கு, குற்றம், ரத்தம் * *கரையான் - மீனவன் *கறையான் - செல் (ஓர் உயிரி) * *கர்ப்பம் - கருவுறுதல், உள், சினை *கற்பம் - கஞ்சா, அற்பம், ஊழிக்காலம், தேவலோகம், திருநீறு, ஆயுள், மந்திர சாஸ்திரம், 432 கோடி, மூப்பு நீக்கும் மருந்து * *கர்ப்பூரம் - சூடம், பொன், மருந்து, கூடம் *கற்பூரம் - பொன்னாங்கண்ணி * *காரி - கரிக்குருவி. காக்கை, வயிரவன், ஐயனார், ஒரு நதி, சனி, விஷம், ஒரு வள்ளல், வாசுதேவன் *காறி - காறிஉமிழும் கழிவு * *காரு - வண்ணான், தேவதச்சன் *காறு - காறுதல் (காறி உமிழ்), அளவு * *காரை - ஒரு வகை செடி, ஒரு வகை மீன், சிமெண்ட் மணல் சேர்ந்த கலவை *காறை - ஒரு கழுத்தணி * *கீரி - ஓர் உயிரினம் *கீறி - பிளந்து, அரிந்து * *குரங்கு - ஒரு விலங்கு *குறங்கு - தொடை, கொக்கி * *குரவர் - கடவுள், குரு, பெரியோர், அரசர் *குறவர் - ஒரு ஜாதியினர் * *குரவை - கூத்து வகை, ஒலி, கடல், மகளிர் மகிழ்ச்சி *குறவை - ஒருவகை மீன் * *குரத்தி - தலைவி, குருவின் மனைவி *குறத்தி - குறத்தி ஜாதிப் பெண் * *குருகு - பறவை, குட்டி, கொக்கு, உலைத்துருத்தி, உலைமூக்கு, குருக்கத்தி, நாரை, கோழி, கைவளை *குறுகு - அண்மைப்படுத்து * *குருகினம் - பறவை இனம் *குறுகினம் - நெருங்கினோம் * *குரை - சத்தம், ஒலி, குதிரை, பெருமை, ஓசை *குறை - குற்றம், காரியம், கடன், வேண்டுகோள், வறுமை * *குரு - ஆசிரியர், மேன்மை, கனம், வியாழன், நிறம், தந்தை, இரசம் *குறு - குறுகு * *கூரல் - ஒரு மீன், பறவை இறகு *கூறல் - சொல்லுதல், விற்றல் * *கூரை - சிறிய ஓலை வீடு, வீட்டின் மேற்கூரை, சிற்றில் *கூறை - புது ஆடை, சீலை * *கூரிய - கூர்மையான *கூறிய - சொன்ன * *கூர - குளிர்ச்சி மிக *கூற - சொல்ல, வேண்டல் * *கோரல் - கூறுதல் *கோறல் - கொல்லல் * *கோரை - புல்வகை *கோறை - குவளை, பொந்து * *கோரல் - சேர்தல், குளிர் காற்று, மலைப்பக்கம் *கோறல் - குளிர் காற்று, மழை * *சிரை - சிரைத்தல், முடிநீக்கல் *சிறை - சிறைச்சாலை, மதில், காவல், பக்கம், நீர்க்கரை, இறகு, அடிமை, அறை, அணை * *சீரிய -​ சினந்த,​​ சிறந்த,​​ சீராய்​ *சீறிய -​ சினந்த * *சுரா​ -​ கள்​ *சுறா​ -​ சுறா மீன் * *சூரல்​ -​ மூங்​கில்,​​ பிரம்பு​ *சூறல்​ -​ தோண்​டல் * *சுருக்கு​ -​ வலை,​​ சுருக்​கம்,​​ கட்டு,​​ பூமாலை,​​ வகை,​​ குறைவு,​​ நெய்த்​து​டுப்பு​ *சுறுக்கு​ -​ விரைவு * *செரு​ -​ போர்,​​ ஊடல் *செறு​ -​ வயல்,​​ பாத்தி,​​ குளம் * *செரு​நர்​ -​ பகை​வர்,​​ படை​வீ​ரர்​ *செறு​நர்​ -​ பகை​வர் * *சொரி​ -​ தினவு,​​ அரிப்பு,​​ பொழி *சொறி -​ சிரங்கு,​​ சொறி​தல் * *தரித்​தல்​ -​ அணி​தல்,​​ பொறுத்​தல்,​​ தங்​கல்,​​ தாம​தித்​தல்,​​ தாங்​கு​தல்​ *தறித்​தல் -​ வெட்​டு​தல் * *தரி​ -​ அணி,​​ அணிந்​து​கொள்​ *தறி -​ தூண்,​​ ஆப்பு,​​ நெசவு இயந்​தி​ரம்,​​ முளைக்​கோல் * *தரு​தல் -​ கொடுத்​தல்​ *தறு​தல்​ -​ இறு​கக்​கட்​டு​தல் * *தாரு​ -​ மரம்,​​ தேவ​தாரு,​​ பித்​தளை *தாறு​ -​ குலை,​​ அங்​கு​சம்,​​ முள்,​​ இரும்பு,​​ முள்​கோல் * *திரம்​ -​ மலை,​​ உறுதி,​​ நிலை,​​ பூமி​ *திறம்​ -​ உறுதி,​​ நரம்​புள்ள வீணை,​ கூறு​பாடு,​​ சுற்​றம்,​​ குலம்,​​ பக்​கம்,​​ வல்​லமை,​​ ஒழுக்​கம்,​​ மேன்மை, வர​லாறு,​​ கார​ணம் * *திரை​ -​ அலை,​​ கடல்,​​ திரைச்​சீலை *திறை​ -​ கப்​பம் * *துரவு​ -​ கிணறு​ *துறவு​ -​ துறத்​தல்,​​ துற​வ​றம் * *துரை​ -​ பெரி​யோன்,​​ தலை​வன் *துறை​ -​ நீர்த்​துறை,​​ வழி,​​ இடம்,​​ நூல்,​​ கடற்​கரை,​​ உபா​யம்,​​ பாவி​னம் * *துரு​ -​ களிம்பு *துறு​ -​ கூட்​டம்,​​ நெருக்​கம் * *தூரல்​ -​ தூரு​தல்,​​ வருத்​தம் *தூறல்​ -​ மழைத்​துளி,​​ பழி சொல்​லு​தல் * *தூரன்​ -​ குலத்​தின் பெயர் *தூறன்​ -​ மூர்க்​கன் * *துரு​ -​ வீதி *துதறு​ -​ அழி * *தேரார்​ -​ கல்​லா​த​வர்,​​ கீழ்​மக்​கள்,​​ பகை​வர்​ *தேறார்​ -​ அறி​வி​லார்,​​ பகை​வர் * *தேரி - மணல் திட்டை, மணல் குன்று *தேறி - தேர்ச்சி பெற்று, தெளிந்து * *நரை - நரைமுடி, வெண்மயிர், மூப்பு, எருது, கவரிமா, மரச்சொத்தை, பெருமை *நறை - தேன், சாதிக்காய், கள், வாசனை, நறும்புகை, பச்சிலைக்கொடி, குற்றம் * *நாரி - பெண், பார்வதி, வாசனை, கள், சேனை, பன்னாடை, தேன் *நாறி - கற்றாழை * *நிருத்தம் - கூத்து, நடனம், பதம் பிரித்துப் பொருள் கூறும் நூல், பற்றின்மை *நிறுத்தம் - நிறுத்தும் இடம் * *நிரை - பசு, ஒழுங்கு, வரிசை *நிறை - கற்பு, அளவு, அழிவின்மை, நீதி, வரையறை, திண்மை, நிரப்பு * *நூரல் - அவிதல், பதங்கெடுதல் *நூறல் - அவித்தல் * *நேரி - அமுக்கு, நசுக்கு, அழுத்து *நேறி - வழி, கோயில், கற்பு * *பரட்டை - பரட்டைத்தலை *பறட்டை - செழிப்பற்றது * *பரதி - கூத்தாடுபவன் *பறதி - அவசரம், பறத்தல் * *பரத்தல் - அலமறுதல், மிகுதல் *பறத்தல் - பறந்துசெல்லல் * *பரம்பு - வயலை சமப்படுத்தும் பலகை *பறம்பு - பாரியின் மலை * *பரல் - விதை, பருக்கைக்கல் *பறல் - பறவை * *பரவை - கடல், ஆடல், பரப்பு *பறவை - பறப்பவை, ஒரு நோய் * *பரி- குதிரை, பெருமை, விரைவு, செலவு, சுமை, மிகுதி *பறி - பறித்தல், கொள்ளை, பொன், வலை, உடம்பு, ஓலைப்பாய் * *பரித்தல் - காத்தல், ஓடுதல், தாங்குதல், சுமத்தல், சூழ்தல், தரித்தல், *பறித்தல் - பிடுங்குதல் * *பரிவு - அன்பு, துன்பம், இரக்கம் *பறிவு - கழிவு, அதிர்தல் * *பருகு - குடி, அருந்து *பறுகு - பறட்டை, அன்பு, பக்குவம் * *பரை - சிவசக்தி *பறை - இசைக்கருவி, இறகு, வாத்தியம், பறவை, சொல் * *பாரை - கடப்பாரை *பாறை - கற்பாறை * *பிரை - உறைமோர், பயன் *பிறை - பிறைச்சந்திரன் * *பீரு - புருவம், அச்சமுள்ளோன் *பீறு - கிழிவு * *புரம் - மாடம், கோயில், இராஜதானி, ஊர், முன், மேல்மாடம், ஒரு நகரம் *புறம் - இடம், வரியில்லா நிலம், பக்கம், வெளி, பின்புறம், முதுகு * *புரவு - கொடை, நிலம், செழுமை, காத்தல், அரசர், கப்பம், ஆற்றுநீர் பாயும் நிலம் *புறவு - காடு, புறா * *பெருக்கல் - நிறைத்தல், மிகுத்தல், நிரப்புதல், அதிகப்படுத்தல், மிகுவித்தல் *பெறுக்கல் - அரிசி, மிகுத்தல் * *பொரி - நெற்பொரி, பொரிதல் *பொறி - தீப்பொறி, அறிவு, எழுந்து, வரிவண்டு * *பொரித்தல் - வறுத்தல், குஞ்சு பொரித்தல் *பொறித்தல் - எழுதுதல், தீட்டுதல், பதித்தல், அடையாளமாக வைத்தல் * *பொருப்பு - மலை, பக்கமலை *பொறுப்பு - பாரம், பொறுமை * *பொரு - போர் *பொறு - பொறுத்திரு * *மரத்தல் - விறைத்தல் *மறத்தல் - மறதி, நினைவின்மை * *மரம் - தாவர வகை, மூலிகை, மரக்கலம், பறைவகை *மறம் - வீரம், போர், சினம், மாறுபாடு, கொலை, பாவம், வலி, கொடுமை, மயக்கம் * *மரி - விலங்குகளின் குட்டி *மறி - தடை செய் * *மரித்தல் - இறத்தல், சாதல் *மறித்தல் - தடுத்தல், திரும்புதல், அழித்தல். * *மரை - மான் *மறை - வேதம் (எ.கா:- அறம் பொருள், இன்பம் வீடு என்கிற நால் வேதங்கள்) * *மரு - மலை, பாலைநிலம், மணவிருந்து, நீரில்லா இடம், மருக்கொழுந்து *மறு - குற்றம், மச்சம், எதிர், வேறு, அடையாளம் * *மருப்பு - கொம்பு, யானைத் தந்தம், யாழ்த்தண்டு *மறுப்பு - எதிர்ப்பு * *மருகு - வாசனை தாவரம் *மறுகு - சிறியதெரு * *மாரன் - மன்மதன், காமன் *மாறன் - பாண்டியன், சடகோபாழ்வார் * *முரி - பாலைநிலம், நொய், சிதைவு *முறி - ஒடி, பத்திரம், தளிர், எழுது, துண்டு * *முருக்குதல் - அழித்தல், உருக்குதல் *முறுக்குதல் - சுழற்றுதல், திரித்தல் * *வரம் - இறைவன் கொடுப்பது, வேண்டும் பொருள், தெய்வ ஈகை, மேன்மை, விருப்பம் *வறம் - வற்றுதல், வறட்சி, பஞ்சம், நீரின்மை, வறுமை, வெம்மை * *வரவு - வருமானம், வழி *வறவு - கஞ்சி * *வரப்பு - எல்லை, வரம்பு *வறப்பு - வறட்சி, வறுமை, வற்றுதல் * *விரகு - விவேகம், உபாயம், உற்சாகம், புத்தி, கபடம் *விறகு - எரிகட்டை * *விரலி - மஞ்சள் *விறலி - மெய்ப்பாடு தோன்ற ஆடிப்பாடும் பெண், 16 வயதினள் * *விரல் - மனித உடலில் உள்ள உறுப்பு *விறல் - பெருமை, வீரம், வெற்றி, மிகுதி, வலி. * *விராய் - விறகு *விறாய் - செருக்கு, இறுமாப்பு * *வெரு - அச்சம் *வெறு - வெறுத்துவிடு * *வெரல் - மூங்கில் *வெறல் - வெல்லுதல், வெற்றி கொள்ளல் * *விரை - விரைந்துசெல் *விறை - மரத்துப்போ(தல்)